Y GWASANAETH IECHYD GWLADOL, CYMRU Enwi, cychwyn, dehongli a chymhwyso 1 1 Enw'r Rheoliadau hyn yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Diwygio) (Cymru) 2001, a deuant i rym ar 1 Gorffennaf 2001. 2 Yn y Rheoliadau hyn, onid yw'r cyd-destun yn mynnu'n fel arall— ystyr “Cynulliad Cenedlaethol” (“ National Assembly ”) yw Cynulliad Cenedlaethol Cymru; ystyr “y prif Reoliadau” (“ the principal Regulations ”) yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Cymru) 2001 ; ystyr “y Rheoliadau Treuliau Teithio a Pheidio â Chodi Tâl” (“ the Travelling Expenses and Remission of Charges Regulations ”) yw Rheoliadau Treuliau Teithio a Pheidio â Chodi Tâl 1988 . 3 Mae'r Rheoliadau hyn yn gymwys i Gymru yn unig. Diwygio rheoliad 10 o'r prif Reoliadau 2 1 Diwygir rheoliad 10 o'r prif Reoliadau (tystysgrifau rhagdalu) yn unol â'r darpariaethau canlynol. 2 Ym mharagraff (6) yn lle “pharagraffau (7) ac (8)” rhowch “pharagraffau (13) i (15)”. 3 Yn lle paragraffau (7) ac (8) rhowch y paragraffau canlynol— 7 Os oes swm rhagnodedig wedi'i dalu a bod y person y talwyd ar ei gyfer ar neu ar ôl 1 Gorffennaf 2001— a yn marw; neu b yn dod yn breswylydd mewn ysbyty ac wedyn naill ai— i yn marw; neu ii yn aros yn yr ysbyty yn ystod y cyfnod perthnasol fel y'i diffinnir gan baragraff (9) gellir gwneud cais am ad-daliad, gan y person hwnnw neu ar ei ran neu gan ei ystâd, yn unol â pharagraffau (13) — (15), mewn perthynas â phob mis cyfan yn dilyn y dyddiad pan fu'r person farw neu pan ddaeth yn breswylydd mewn ysbyty. 8 Rhaid i'r ad-daliad y cyfeirir ato ym mharagraff (7) gael ei gyfrifo fel a ganlyn— a yn achos tystysgrif ragdalu sy'n ddilys am bedwar mis, un chwarter o'r swm rhagnodedig sydd wedi'i dalu am bob mis cyfan pryd y mae neu yr oedd y dystysgrif ragdalu yn ddilys; b yn achos tystysgrif ragdalu sy'n ddilys am 12 mis, deuddegfed ran o'r swm rhagnodedig sydd wedi'i dalu am bob mis cyfan pryd y mae neu yr oedd y dystysgrif ragdalu yn ddilys; ac at ddibenion y cyfrifiadau hyn, ystyr “mis cyfan” yw mis sy'n dechrau union fis ar ôl y dyddiad y daeth y dystysgrif ragdalu yn ddilys ac yn diweddu ar y dyddiad yn union o flaen y dyddiad hwnnw yn y mis canlynol. 9 Ym mharagraff (7), ystyr “y cyfnod perthnasol” yw cyfnod dilysrwydd y dystysgrif ragdalu heb gynnwys y mis y gellir gwneud cais am ad-daliad mewn perthynas ag ef. 10 Os oes swm rhagnodedig wedi'i dalu mewn perthynas â thystysgrif ragdalu sy'n ddilys am 12 mis a bod y person y gwnaed y taliad ar ei gyfer ar neu ar ôl 1 Gorffennaf 2001 ac yn ystod y cyfnod perthnasol a ddiffinnir ym mharagraff (12)— a yn dod yn berson y mae unrhyw un o ddarpariaethau rheoliad 8(1)(b) i (d) yn gymwys iddo; neu b yn dod yn berson sydd â hawl i beidio â thalu o dan reoliad 3 o'r Rheoliadau Treuliau Teithio a Pheidio â Chodi Tâl 1988, gall cais am ad-daliad gael ei wneud, gan neu ar ran y person hwnnw yn unol â pharagraffau (13) i (15). 11 Swm yr ad-daliad y cyfeirir ato ym mharagraff (10) fydd y gwahaniaeth rhwng y swm rhagnodedig a dalwyd a'r swm a gafodd ei ragnodi am dystysgrif ragdalu a oedd yn ddilys am bedwar mis ar y dyddiad y talwyd y swm rhagnodedig. 12 Ym mharagraff (10) ystyr “y cyfnod perthnasol” yw'r cyfnod o dri mis sy'n dilyn yn union ar ôl y mis y gellir gwneud cais o dan baragraff (6) mewn perthynas ag ef. 13 Rhaid i geisiadau o dan y rheoliad hwn gael eu gwneud i'r Awdurdod Iechyd a gafodd y swm rhagnodedig a chyda hwy rhaid cynnwys y dystysgrif (os cafodd un ei rhoi) a datganiad i ategu'r cais, a rhaid i'r cais ac unrhyw ad-daliad gael ei wneud mewn unrhyw fodd ac o dan unrhyw amodau y penderfynir arnynt gan y Cynulliad Cenedlaethol. 14 Yn ddarostyngedig i baragraff (15) rhaid i gais o dan y rheoliad hwn gael ei wneud os bydd y person y talwyd y swm rhagnodedig mewn perthynas ag ef— a yn marw neu'n dod yn breswylydd mewn ysbyty ac wedyn yn marw, o fewn 24 mis o ddyddiad ei farwolaeth; neu b â thystysgrif ragdalu ddilys am bedwar mis ac yn dod yn berson— i y mae unrhyw un o ddarpariaethau rheoliad 8(1)(b) i (d) yn gymwys iddo; neu ii â hawl i beidio â thalu o dan reoliad 3 o'r Rheoliadau Treuliau Teithio a Pheidio â Chodi Tâl 1988 o fewn pedwar mis i'r dyddiad y daw'r dystysgrif ragdalu yn ddilys; neu c â thystysgrif ragdalu ddilys am 12 mis ac yn dod yn berson— i y mae unrhyw un o ddarpariaethau rheoliad 8(1)(b) i (d) yn gymwys iddo; neu ii â hawl i beidio â thalu o dan reoliad 3 o'r Rheoliadau Treuliau Teithio a Pheidio â Chodi Tâl 1988 o fewn saith mis i'r dyddiad y daw'r dystysgrif ragdalu yn ddilys; neu ch yn dod yn breswylydd mewn ysbyty ac yn aros yno hyd nes y bydd y dystysgrif ragdalu yn dirwyn i ben, o fewn tri mis ar ôl iddi ddirwyn i ben. 15 Os gwneir cais o dan y rheoliad hwn y tu allan i'r terfynau amser a bennir ym mharagraff (14) mewn perthynas â marwolaeth sy'n digwydd ar neu ar ôl 1 Gorffennaf 2001 neu mewn perthynas â pherson sy'n dod yn berson y mae paragraff 14(b) i (ch) yn gymwys iddo ar neu ar ôl 1 Gorffennaf 2001, rhaid i'r Awdurdod Iechyd ei dderbyn os yw'r Cynulliad Cenedlaethol wedi'i fodloni bod achos da dros yr oedi wrth gyflwyno'r cais. . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd Cynulliad Cenedlaethol Cymru 26 Mehefin 2001